Սայմոն Կոկս

**Սայմոն Ռիչարդ Կոկս** (, ), իռլանդացի ֆուտբոլիստ, հարձակվող: Հանդես է եկել Իռլանդիայի հավաքականում։

## Ակումբային կարիերա
Ծնվել և մեծացել է անգլիական Ռեդինգ քաղաքում: Մանկուց հանդես է եկել համանուն թիմում։ 

2005 թվականի սեպտեմբերի 20-ին «Ռեդինգի» կազմում նորամուտն է նշել «Լուտոն Թաունի» դեմ լիգայի գավաթի խաղում, իսկ 2005 թվականի նոյեմբերի 18-ին կնքել է առաջին պրոֆեսիոնալ պայմանագիրը։ 

2006 թվականի սեպտեմբերին վարձավճարով տեղափոխվել է «Բրենտֆորդ»։ «Բրենտֆորդում» առաջին վարձակալության ժամանակ անցկացրել է հինգ հանդիպում, որոնցից չորսը՝ առաջնությունում։ Առաջին ժամկետի ավարտից հետո «Բրենտֆորդը» մինչև 2007 թվականի հունվար երկարացրել է վարձակալությունը։ 

2007 թվականի մարտի 22-ին մեկնել է երրորդ վարձակալության համար։ Նոր ակումբը դարձել է «Նորթհեմփթոն Թաունը»։ Անցկացրել է ութ հանդիպում և խփել առաջին գոլերը պրոֆեսիոնալ ֆուտբոլում։

Հաջորդ մրցաշրջանում ևս մեկ տարով երկարաձգել է պայմանագիրն ակումբի հետ: 2007 թվականի օգոստոսի 31-ին վարձավճարով հերթական անգամ տեղափոխվել է «Սուինդոն Թաուն» ակումբ։ Թիմին դուր է եկել նրա խաղը և որոշել են գնել նրան «Ռեդինգից»։

Տրանսֆերային պատուհանի ավարտից երեք ժամ առաջ թիմերը համաձայնեցրել են պայմանագրի պայմանները, և մեկնել է «Սուինդոն Թաուն»։ 2008 թվականի փետրվարի 9-ին «Հադերսֆիլդ Թաունի» հետ խաղում նորամուտն է նշել «Սուինդոնի» կազմում։ Տեղափոխությունից հետո առաջին գոլը խփել է «Չելտենհեմ Թաուն» թիմում: Մրցաշրջանում երեք հեթ-տրիկ է կատարել, իսկ առաջնությունում ընդհանուր առմամբ կարողացել է 29 անգամ գոլ խփել։

2009 թվականի հուլիսի 8-ին երկամյա պայմանագիր է կնքել «Վեստ Բրոմվիչի» հետ։ Որոշ տվյալներով՝ թիմի համար արժեցել է մեկուկես միլիոն ֆունտ ստեռլինգ։ «Վեստ Բրոմվիչի» կազմում նորամուտն է նշել ստորագրումից մեկ ամիս անց՝ առաջնության առաջին տուրում: Ակումբի կազմում առաջին գոլը խփել է «Ռոտերեմ Յունայթեդի» դեմ խաղում՝ լրացուցիչ ժամանակի ավարտից չորս րոպե առաջ։ Ընդհանուր առմամբ մրցաշրջանում մասնակցել է 34 հանդիպման և կարողացել է աչքի ընկնել 10 անգամ։

Պրեմիեր լիգայում առաջին գոլը խփել է «Տոտենհեմի» հետ խաղում։

2012 թվականի օգոստոսի 14-ին անհայտ գումարի դիմաց տեղափոխվել է «Նոթինգհեմ Ֆորեստ»՝ կնքելով եռամյա պայմանագիր։

2014 թվականի օգոստոսի 7-ին վերադարձել է «Ռեդինգ»՝ կնքելով երկամյա պայմանագիր։ 2015 թվականի հոկտեմբերի 9-ին վարձավճարով մինչև 2016 թվականի հունվար տեղափոխվել է «Բրիստոլ Սիթի»։ 2016 թվականի ամռանը պայմանագրի ավարտի պատճառով հեռացել է «Ռեդինգից»։

2016 թվականի հուլիսի 18-ին երկամյա պայմանագիր է կնքել «Սաութենդ Յունայթեդի» հետ։ 2018 թվականի հունիսի 26-ին «կապտանռնագույնների» հետ կնքել է մեկամյա նոր պայմանագիր՝ ևս 12 ամսով երկարաձգելու տարբերակով։

2020 թվականի հունվարի 16-ին 1,5 տարվա պայմանագիր է կնքել Ավստրալիայի առաջնության «Վեստերն Սիդնեյ Ուոնդերերս» ակումբի հետ։

## Միջազգային կարիերա
2011 թվականի մայիսի 5-ին ստացել է Իռլանդիայի հավաքականի առաջին հրավերը։ 2011 թվականի մայիսի 24-ին հավաքականում նորամուտն է նշել Հյուսիսային Իռլանդիայի հավաքականի հետ խաղում, որում խփել է առաջին գոլը թիմի կազմում։ 2011 թվականի հոկտեմբերի 11-ին Հայաստանի հավաքականի հետ խաղից հետո ստացել է «մրցաշրջանի խաղացող» մրցանակը, քանի որ օգնել է թիմին դուրս գալ Եվրո-2012։

## Ծանոթագրություններ

## Արտաքին հղումներ
* Профиль на сайте ФК «Вест Бромвич Альбион»

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Բրենտֆորդի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Նորթհեմպտոն Թաունի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Սաութենդ Յունայթեդի ֆուտբոլիստներ
Կատեգորիա:Սուինդոն Թաունի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Ֆուտբոլի հարձակվողներ